CELEX: 62014TN0338
Language: sk
Date: 2014-05-19 00:00:00
Title: Vec T-338/14: Žaloba podaná 19. mája 2014 – UNIC/Komisia

7.7.2014   
            
            
               SK
            
            
               Úradný vestník Európskej únie
            
            
               C 212/41
            
         Žaloba podaná 19. mája 2014 – UNIC/Komisia
   (Vec T-338/14)
   2014/C 212/53
   Jazyk konania: taliančina
   
      Účastníci konania
   
   
      Žalobkyňa: Unione Nazionale Industria Conciaria (UNIC) (Miláno, Taliansko) (v zastúpení: A. Frattini a M. Bottino advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhovel žalobe a v dôsledku toho zrušil napadnuté rozhodnutie,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Táto žaloba bola podaná proti rozhodnutiu Európskej komisie z 19. marca 2014, ktorým sa zamieta žiadosť o začatie postupu odňatia režimov colných preferencií poskytnutých Indii, Pakistanu a Etiópii na nespracovanú a polospracovanú kožu uvedenú v triedach S-8a, S-8b a S-12a nariadenia Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (Ú. v. EÚ L 303, s. 1).
   Na podporu žaloby uvádza žalobkyňa tri žalobné dôvody.
   
               1.
            
            
               Prvý žalobný dôvod založený na porušení článkov 296 ZFEÚ a 41 Charty základných práv Európskej únie.
               
                           —
                        
                        
                           V tejto súvislosti sa uvádza, že napadnuté rozhodnutie nedodržiava povinnosť jasného, presného a jednoznačného odôvodnenia, ako je vykladaná judikatúrou Súdneho dvora.
                        
                     
         
               2.
            
            
               Druhý žalobný dôvod založený na zjavne nesprávnom posúdení.
               
                           —
                        
                        
                           V tejto súvislosti sa uplatňuje zjavne nesprávne posúdenie týkajúce sa vhodnosti dočasného odňatia preferenčných režimov s ohľadom na problém dodávky surovín, ako aj existencie predpokladov pre dočasné odňatie všeobecných preferenčných režimov poskytnutých Indii, Etiópii a Pakistanu v zmysle článku 19 ods. 1 písm. d) vyššie uvedeného nariadenia.
                        
                     
         
               3.
            
            
               Tretí žalobný dôvod založený na porušení práva na dobrú správu vecí verejných zakotveného v článku 41 ods. 1 Charty základných práv Európskej únie.
               
                           —
                        
                        
                           V tejto súvislosti sa poukazuje na neoverenie skutočnosti, či sú splnené predpoklady na začatie postupu odňatia režimov colných preferencií v zmysle článku 19 ods. 1 písm. d) vyššie uvedeného nariadenia.